Fermandarîya Qerargehê Merkezê Pawitişî yê Şarî (MPŞ), bi wesîleya çalakîya hemverê rayîrê Bazîd-Îdirî peyamêkê pîrozkerdişî Fermandarîya Eyaletê Serhadî rê şawit.
Eşkerayîya fermandarîye wina ya: ‘’Çalakîyê ke hetê hêzanê şima ra zimistan ra nata yenê viraştene bimana û erjaye yê. Bitaybetî zî çalakîya peyên a ke 11’ê Hezîrane de xeta rayîrê Bazîd-Îdirî de ameye viraştene, derbeyêka girde daye dişmenî ro. Çalakîyêka serkewte bî. Ma heme hemrayanê ke tewrê na çalakîye bîyê, HBDH’yijî zî tede  zerrî ra pîroz kenê. Plankerdiş û bicaardişê çalakîye bi cesaret û afernayoxîyêka xurte dir bîyî yew û bi nê hawayî netîce girewt. Bi bawerîya dewamê çalakîyanê wina netîcegirewtoxan Ma hemrayê ke  çalakîye bi hawayêkê afernayoxî viraştê reyna pîroz kenê, înan rê serkewtiş wazenê. Şexsê Fermandarîya şima de heme hêzanê Eyaletê Serhadî bi heskerdiş û hurmet silam kenê. Bi hîsanê şorişgêran ê zerrî ra ma şima heminan rê serkewtiş wazenê.”
